15. Numirea președintelui Autorității europene de supraveghere (Autoritatea europeană pentru valori mobiliare și piețe) 
Bogusław Sonik
(PL) Domnule președinte, ați putea, vă rog, să ne dați numele persoanelor în legătură cu care am votat? Sunt conștient că a fost un vot secret, dar nu știm pentru cine am votat.
Președintele
Nu pot decât să fiu de acord cu dvs., după cum am spus, că aceasta este o procedură oarecum nefastă. Doamnă Bowles, puteți veni în ajutorul Parlamentului? Domnul Sonik a cerut, pe bună dreptate, numele candidaților aleși pentru aceste posturi. Sunteți în măsură să dați Parlamentului numele persoanelor care au fost numite, acum sau peste câteva minute?
Sharon Bowles
autoare. - Domnule președinte, consider că ar fi mai bine dacă le-am transmite mai târziu.
(Murmur)
Michel Barnier
Consider că este o cerere cât se poate de legitimă. Vă pot spune că președinții pe care i-ați confirmat - și vă mulțumesc - și care își vor asuma atribuțiile sunt: dl Maijoor, din Olanda, care devine președintele Autorității pentru piețe; dl Bernardino, din Portugalia, pentru Autoritatea de supraveghere în domeniul asigurărilor; și domnul Enria, din Italia, pentru Autoritatea bancară.
